nibzard/narodne-novine-full-text-markdown huggingface dataset:
## Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 54/2011 (13.5.2011.), Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1190

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 21. sjednici održanoj 4. svibnja 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O DOPUNI PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10. 1/11., 6/11., 48/11. i 50/11.) članak 19. mijenja se i glasi:

»Standardni broj tiskanica recepata i uputnica po osiguranoj osobi i djelatnostima utvrđen je kako slijedi:

|  |  |  |  |
| --- | --- | --- | --- |
| Red.  broj | Zdravstvene djelatnosti | Recepti | Uputnice |
| 1. | Opća/obiteljska medicina | 0,8 | 3 |
| 2. | Zdravstvena zaštita predškolske djece | 0,8 | 3 |
| 3. | Stomatološka zdravstvena zaštita (polivalentna) | 0,016 | 0,30 |
| 4. | Zdravstvena zaštita žena | 0,075 | 0,75 |
| 5. | Higijensko-epidemiološka zdravstvena zaštita | \*\* | 0,01 |
| 6. | Preventivno-odgojne mjere za zdravstvenu zaštitu školske djece i studenata | - | 0,1 |
| 7. | Javno zdravstvo | - | 0,01 |
| 8. | Zdravstvena zaštita mentalnog zdravlja, prevencije i izvanbolničkog liječenja ovisnosti | 0,06\* | 0,06 |
| 9. | Hitna medicina | 0,06 | 0,06 |

\* samo za lijekove za liječenje ovisnosti u skladu s općim aktom Zavoda

\*\* potreban broj recepata utvrđuje se posebnom odlukom Upravnog vijeća Zavoda«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/68
Urbroj: 338-01-01-11-1
Zagreb, 4. svibnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 54/2011-1190
## Indeks proizvođačkih cijena industrijskih proizvoda na domaćem tržištu u travnju 2011.

### NN 54/2011 (13.5.2011.), Indeks proizvođačkih cijena industrijskih proizvoda na domaćem tržištu u travnju 2011.

DRŽAVNI ZAVOD ZA STATISTIKU

1191

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2011.

Indeks proizvođačkih cijena industrijskih proizvoda na domaćem tržištu u travnju 2011. u odnosu na ožujak 2011. iznosi 101,0.

Klasa: 954-02/11-01/13

Urbroj: 555-06-04-03-11-04

Zagreb, 10. svibnja 2011.

Ravnatelj
dr. sc. Ivan Kovač, v. r.

Ostalo, NN 54/2011-1191
## Rješenje Agencije za zaštitu tržišnog natjecanja, klasa: UP/I 030-02/2010-02/014, urbroj: 580-02-2011-74-33 od 7. travnja 2011.

### NN 54/2011 (13.5.2011.), Rješenje Agencije za zaštitu tržišnog natjecanja, klasa: UP/I 030-02/2010-02/014, urbroj: 580-02-2011-74-33 od 7. travnja 2011.

AGENCIJA ZA ZAŠTITU TRŽIŠNOG NATJECANJA

1192

Agencija za zaštitu tržišnog natjecanja na temelju članka 30. stavka 1. točke 2., članka 31. stavka 1. i članka 58. stavka 1. točke 5. Zakona o zaštiti tržišnog natjecanja (»Narodne novine«, broj 79/09), u upravnoj stvari ocjene namjere provedbe koncentracije poduzetnika TOTALNI RADIO d.o.o. za promidžbu, usluge i djelatnost radija i televizije iz Zagreba, Avenija V. Holjevca 29, i poduzetnika MORSKI ZVUK za proizvodnju i emitiranje radio programa, društvo s ograničenom odgovornošću iz Splita, Velebitska 63, NOVI RADIO d.o.o. za informiranje i marketing iz Đakova, Bana Jelačića 35, ZAGREBAČKI RADIO d.o.o. za usluge iz Zagreba, Avenija V. Holjevca 29, PRIMORSKI RADIO društvo s ograničenom odgovornošću radio i televizija iz Rijeke, Erazma Barčića 4/a, VANGA za radijsku djelatnost društvo s ograničenom odgovornošću iz Pule, Dobricheva 12/I, RADIO SISAK d.o.o. za proizvodnju, prijenos i odašiljanje radijskih programa iz Siska, Stjepana i Antuna Radića 2, te MEA MEDIA društvo s ograničenom odgovornošću za izdavaštvo, promidžbu i trgovinu iz Varaždina, Supilova 7A, na temelju odluke Vijeća za zaštitu tržišnog natjecanja u sastavu: mr. sc. Olgica Spevec, predsjednica Vijeća, Mladen Cerovac, mag. iur., zamjenik predsjednice Vijeća, Milivoj Maršić, dipl. oec., Vesna Patrlj, dipl. iur., i dr. sc. Mirna Pavletić-Župić, članovi Vijeća, sa 70. sjednice, održane 7. travnja 2011., donosi

RJEŠENJE

I. Ocjenjuje se dopuštenom, u smislu članka 22. stavka 7. točke 1. Zakona o zaštiti tržišnog natjecanja, koncentracija poduzetnika nastala stjecanjem kontrole poduzetnika TOTALNI RADIO d.o.o. za promidžbu, usluge i djelatnost radija i televizije iz Zagreba, Avenija V. Holjevca 29, nad poduzetnicima MORSKI ZVUK za proizvodnju i emitiranje radio programa, društvo s ograničenom odgovornošću iz Splita, Velebitska 63, NOVI RADIO d.o.o. za informiranje i marketing iz Đakova, Bana Jelačića 35, ZAGREBAČKI RADIO d.o.o. za usluge iz Zagreba, Avenija V. Holjevca 29, PRIMORSKI RADIO društvo s ograničenom odgovornošću radio i televizija iz Rijeke, Erazma Barčića 4/a, VANGA za radijsku djelatnost društvo s ograničenom odgovornošću iz Pule, Dobricheva 12/I, RADIO SISAK d.o.o. za proizvodnju, prijenos i odašiljanje radijskih programa iz Siska, Stjepana i Antuna Radića 2, te MEA MEDIA društvo s ograničenom odgovornošću za izdavaštvo, promidžbu i trgovinu iz Varaždina, Supilova 7A.

II. Izreka ovog rješenja bit će objavljena u »Narodnim novinama«, a cjelokupno rješenje bit će objavljeno na internetskoj stranici Agencije.

Klasa: UP/I 030-02/2010-02/014
Urbroj: 580-02-2011-73-033
Zagreb, 7. travnja 2011.

Predsjednica Vijeća
za zaštitu tržišnog natjecanja
mr. sc. Olgica Spevec, v. r.

Rješenje, NN 54/2011-1192
## Zakon o izmjenama Zakona o javno-privatnom partnerstvu

### NN 55/2011 (18.5.2011.), Zakon o izmjenama Zakona o javno-privatnom partnerstvu

HRVATSKI SABOR

1195

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O JAVNO-PRIVATNOM PARTNERSTVU

Proglašavam Zakon o izmjenama Zakona o javno-privatnom partnerstvu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/82

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O JAVNO-PRIVATNOM PARTNERSTVU

Članak 1.

U Zakonu o javno-privatnom partnerstvu (»Narodne novine«, br. 129/08.) u članku 11. stavak 6. briše se.

Članak 2.

U članku 12. stavku 1. brojka: »90« zamjenjuje se brojkom: »60«.

Članak 3.

U članku 13. stavak 4. briše se.

Dosadašnji stavci 5. i 6. postaju stavci 4. i 5.

Članak 4.

U članku 28. stavku 2. riječi: »nadležan za gospodarstvo« zamjenjuju se riječima: »kojega Vlada za to ovlasti«.

Članak 5.

U članku 34. stavku 1. iza riječi: »postupku« zarez i riječi: »ako ovim Zakonom nije drugačije propisano« brišu se.

Stavak 2. mijenja se i glasi:

»(2) Protiv rješenja Agencije žalba nije dopuštena, ali se može pokrenuti upravni spor.«.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 305-01/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1195
## Zakon o izmjenama Zakona o udžbenicima za osnovnu i srednju školu

### NN 55/2011 (18.5.2011.), Zakon o izmjenama Zakona o udžbenicima za osnovnu i srednju školu

HRVATSKI SABOR

1197

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UDŽBENICIMA ZA OSNOVNU I SREDNJU ŠKOLU

Proglašavam Zakon o izmjenama Zakona o udžbenicima za osnovnu i srednju školu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/84

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O UDŽBENICIMA ZA OSNOVNU I SREDNJU ŠKOLU

Članak 1.

U Zakonu o udžbenicima za osnovnu i srednju školu (»Narodne novine«, br. 27/10.) u članku 5. stavku 2. riječ: »zaključak« zamjenjuje se riječju: »rješenje«.

Članak 2.

U članku 35. stavak 17. mijenja se i glasi:

»(17) Udžbenici i pripadajuća dopunska nastavna sredstva koji se nalaze u Katalogu obveznih udžbenika i pripadajućih dopunskih nastavnih sredstava 2010./2011. u pravilu mogu biti dostupni u maloprodaji do školske godine 2013./2014.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 602-09/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1197
## Zakon o izmjeni Zakona o hrani

### NN 55/2011 (18.5.2011.), Zakon o izmjeni Zakona o hrani

HRVATSKI SABOR

1198

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O HRANI

Proglašavam Zakon o izmjeni Zakona o hrani, koji je Hrvatski sabor donio na sjednici 6. svibnja 2011. godine.

Klasa: 011-01/11-01/85

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O HRANI

Članak 1.

U Zakonu o hrani (»Narodne novine«, br. 46/07. i 84/08.) članak 133. mijenja se i glasi:

»(1) Protiv rješenja donesenih na temelju ovoga Zakona, osim rješenja iz stavka 2. ovoga članka, nije dopuštena žalba nego se može pokrenuti upravni spor.

(2) Protiv rješenja nadležnog inspektora i osobe ovlaštene za provođenje službene kontrole u područnim jedinicama tijela nadležnih za provođenje inspekcije donesenog u prvom stupnju na temelju ovoga Zakona može se u roku od 15 dana od dana dostave rješenja izjaviti žalba Povjerenstvu za žalbe pri tijelima nadležnim za provođenje inspekcije, koje čine tri člana i koje imenuje Vlada Republike Hrvatske.

(3) Član Povjerenstva iz stavka 2. ovoga članka može biti osoba koja sukladno podijeli nadležnosti iz članka 86. ovoga Zakona ispunjava uvjete za veterinarskog inspektora, poljoprivrednog inspektora, sanitarnog inspektora i gospodarskog inspektora u skladu s posebnim zakonom te ima najmanje četiri godine radnog iskustva na inspekcijskim poslovima.

(4) Žalba podnesena protiv rješenja iz stavka 2. ovoga članka ne odgađa izvršenje rješenja.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-26/11-01/02

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1198
## Zakon o izmjenama Zakona o sjemenu, sadnom materijalu i priznavanju sorti poljoprivrednog bilja

### NN 55/2011 (18.5.2011.), Zakon o izmjenama Zakona o sjemenu, sadnom materijalu i priznavanju sorti poljoprivrednog bilja

HRVATSKI SABOR

1199

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Proglašavam Zakon o izmjenama Zakona o sjemenu, sadnom materijalu i priznavanju sorti poljoprivrednog bilja, koji je Hrvatski sabor donio na sjednici 6. svibnja 2011. godine.

Klasa: 011-01/11-01/86

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Članak 1.

U Zakonu o sjemenu, sadnom materijalu i priznavanju sorti poljoprivrednog bilja (»Narodne novine«, br. 140/05., 35/08., 25/09. i 124/10.) u članku 33. stavci 3. i 4. brišu se.

Dosadašnji stavak 5. postaje stavak 3.

U dosadašnjem stavku 6., koji postaje stavak 4., brojka: »5« zamjenjuje se brojkom: »3«.

Dosadašnji stavci 7. i 8. postaju stavci 5. i 6.

Članak 2.

U članku 41. stavku 1. podstavak 1. briše se.

Članak 3.

Članak 83. mijenja se i glasi:

»(1) Ako nadležni inspektor u postupku inspekcijskog nadzora utvrdi da je povrijeđen ovaj Zakon ili propisi doneseni na temelju njega, naredit će rješenjem da se utvrđene nepravilnosti, odnosno nedostaci uklone u određenom roku.

(2) Nadležni inspektor donijet će rješenje iz stavka 1. ovoga članka bez odgađanja, a najkasnije u roku od 15 dana od dana završetka nadzora.

(3) Protiv rješenja nadležnog inspektora može se u roku od 15 dana od dana dostave rješenja izjaviti žalba.

(4) Žalbu protiv rješenja inspektora rješava Povjerenstvo za žalbe pri Ministarstvu, koje imenuje Vlada Republike Hrvatske.

(5) Povjerenstvo iz stavka 4. ovoga članka ima tri člana koji moraju biti diplomirani inženjeri agronomije/poljoprivrede određenog studija, odsjeka ili smjera, odnosno magistri agronomske/poljoprivredne struke ili pravne struke s položenim državnim stručnim ispitom za inspektora, te moraju imati najmanje pet godina radnog iskustva u struci.

(6) Povjerenstvo donosi Poslovnik o radu.«.

Članak 4.

Članak 90. briše se.

Članak 5.

Članak 91. briše se.

Članak 6.

U članku 96. stavku 1. točki 2. riječi: »(članak 90. stavak 1.)« brišu se.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 320-20/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1199
## Zakon o izmjeni i dopuni Zakona o biljnom zdravstvu

### NN 55/2011 (18.5.2011.), Zakon o izmjeni i dopuni Zakona o biljnom zdravstvu

HRVATSKI SABOR

1200

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O BILJNOM ZDRAVSTVU

Proglašavam Zakon o izmjeni i dopuni Zakona o biljnom zdravstvu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/87

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI I DOPUNI ZAKONA O BILJNOM ZDRAVSTVU

Članak 1.

U Zakonu o biljnom zdravstvu (»Narodne novine«, br. 75/05. i 25/09.) u članku 54. stavak 5. mijenja se i glasi:

»(5) Protiv rješenja nadležnog inspektora može se podnijeti žalba Povjerenstvu za žalbe pri Ministarstvu kojeg imenuje Vlada Republike Hrvatske. Žalba se podnosi u roku od 15 dana od dana dostave rješenja.«.

Iza stavka 5. dodaju se novi stavci 6. i 7. koji glase:

»(6) Povjerenstvo iz stavka 5. ovoga članka sastoji se od predsjednika i dva člana koji imaju visoku stručnu spremu poljoprivredne ili šumarske struke i najmanje pet godina radnog iskustva te položen državni stručni ispit za fitosanitarnog inspektora, graničnog inspektora zaštite bilja ili inspektora zaštite bilja.

(7) Povjerenstvo donosi Poslovnik o radu.«.

Dosadašnji stavci 6. i 7. postaju stavci 8. i 9.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 320-20/11-01/02

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1200
## Zakon o izmjenama i dopunama Zakona o vinu

### NN 55/2011 (18.5.2011.), Zakon o izmjenama i dopunama Zakona o vinu

HRVATSKI SABOR

1201

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O VINU

Proglašavam Zakon o izmjenama i dopunama Zakona o vinu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/88

Urbroj. 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O VINU

Članak 1.

U Zakonu o vinu (»Narodne novine«, br. 96/03. i 25/09.) članku 26. stavak 3. mijenja se i glasi:

»(3) Ispunjavanje uvjeta iz stavka 2. ovoga članka rješenjem utvrđuje Ministarstvo.«.

Članak 2.

U članku 63. stavku 3. iza riječi: »Ministarstvu« briše se točka i dodaju riječi: »u roku od 15 dana od dana dostave rješenja.«.

Članak 3.

U članku 68. stavak 3. mijenja se i glasi:

»(3) Protiv rješenja vinarske inspekcije može se u roku od 15 dana od dana dostave rješenja izjaviti žalba.«.

Iza stavka 3. dodaju se stavci 4., 5. i 6. koji glase:

»(4) Žalbu protiv rješenja vinarske inspekcije rješava Povjerenstvo za žalbe pri Ministarstvu, koje imenuje Vlada Republike Hrvatske.

(5) Povjerenstvo iz stavka 4. ovoga članka ima tri člana koji moraju imati završen agronomski fakultet voćarsko-vinogradarsko-
-vinarskog smjera ili prehrambeno-tehnološki fakultet prehrambeno-inženjerskog smjera te položen državni stručni ispit za vinarskog inspektora s najmanje 5 godina staža u vinogradarsko-vinarskoj struci ili pravni fakultet s položenim državnim stručnim ispitom.

(6) Povjerenstvo donosi Poslovnik o radu.«.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 320-05/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1201
## Zakon o izmjeni i dopuni Zakona o veterinarstvu

### NN 55/2011 (18.5.2011.), Zakon o izmjeni i dopuni Zakona o veterinarstvu

HRVATSKI SABOR

1202

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O VETERINARSTVU

Proglašavam Zakon o izmjeni i dopuni Zakona o veterinarstvu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/89

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI I DOPUNI ZAKONA O VETERINARSTVU

Članak 1.

U Zakonu o veterinarstvu (»Narodne novine«, br. 41/07.) u članku 129. stavku 2. i 3. riječ: »osam« zamjenjuje se brojkom: »15«, a riječ: »Uprava« zamjenjuje se riječima: »Povjerenstvo za žalbe pri Ministarstvu, koje imenuje Vlada Republike Hrvatske«.

Iza stavka 3. dodaje se stavak 4. koji glasi:

»(4) Povjerenstvo iz stavka 2. i 3. ovoga članka čine tri člana koji imaju završen sveučilišni diplomski studij veterinarske i/ili pravne struke s najmanje pet godina radnog iskustva na inspekcijskim poslovima i položenim državnim stručnim ispitom za inspektora.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 322-01/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1202
## Zakon izmjeni i dopuni Zakona o morskom ribarstvu

### NN 55/2011 (18.5.2011.), Zakon izmjeni i dopuni Zakona o morskom ribarstvu

HRVATSKI SABOR

1203

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O MORSKOM RIBARSTVU

Proglašavam Zakon o izmjeni i dopuni Zakona o morskom ribarstvu, koji je Hrvatski sabor donio na sjednici 6. svibnja 2011. godine.

Klasa: 011-01/11-01/90

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI I DOPUNI ZAKONA O MORSKOM RIBARSTVU

Članak 1.

U Zakonu o morskom ribarstvu (»Narodne novine«, br. 56/10. i 127/10.) u članku 96. stavku 3. riječ: »osam« zamjenjuje se sa brojkom: »15«.

Stavak 4. mijenja se i glasi:

»(4) O žalbama odlučuje Povjerenstvo za žalbe pri Ministarstvu koje imenuje Vlada Republike Hrvatske.«.

Iza stavka 4. dodaju se novi stavci 5. i 6. koji glase:

»(5) Povjerenstvo iz stavka 4. ovoga članka ima tri člana koji imaju završen najmanje diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ribarske, veterinarske, biološke ili poljoprivredne struke te najmanje tri godine radnog iskustva u struci i položen državni stručni ispit za ribarskog inspektora.

(6) Povjerenstvo donosi Poslovnik o radu.«.

Dosadašnji stavci 5., 6. i 7. postaju stavci 7., 8. i 9.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 324-03/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1203
## Zakon o izmjenama Zakona o inspekciji cestovnog prometa i cesta

### NN 55/2011 (18.5.2011.), Zakon o izmjenama Zakona o inspekciji cestovnog prometa i cesta

HRVATSKI SABOR

1204

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O INSPEKCIJI CESTOVNOG PROMETA I CESTA

Proglašavam Zakon o izmjenama Zakona o inspekciji cestovnog prometa i cesta, koji je Hrvatski sabor donio na sjednici 6. svibnja 2011. godine.

Klasa: 011-01/11-01/91

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O INSPEKCIJI CESTOVNOG PROMETA I CESTA

Članak 1.

U Zakonu o inspekciji cestovnog prometa i cesta (»Narodne novine«, br. 77/99.) u članku 16. stavku 2. riječi: »konačnog rješenja« zamjenjuju se riječima: »izvršnog rješenja«.

Članak 2.

Članak 17. mijenja se i glasi:

»Protiv rješenja koje je donio inspektor može se izjaviti žalba Povjerenstvu čije članove imenuje Vlada Republike Hrvatske (u daljnjem tekstu: Povjerenstvo).

Povjerenstvo čine tri člana od kojih su dva stalna člana i jedan promjenjivi član.

Predsjednik Povjerenstva je jedan od dva stalna člana.

Za stalnog člana Povjerenstva može se imenovati osoba koja ima završen diplomski sveučilišni studij pravne struke kojim se stječe akademski naziv magistar prava i najmanje četiri godine radnog iskustva u upravi, a za promjenjivog člana može se imenovati osoba koja ima završen diplomski sveučilišni studij prometne ili građevinske struke kojim se stječe akademski naziv magistar inženjer prometa, odnosno magistar inženjer građevinarstva i najmanje četiri godine radnog iskustva na inspekcijskim poslovima.

Povjerenstvo donosi Poslovnik o radu.

Žalba izjavljena protiv rješenja iz stavka 1. ovoga članka ne odgađa njegovo izvršenje.«.

Članak 3.

Članak 18. briše se.

Članak 4.

Vlada Republike Hrvatske imenovat će Povjerenstvo iz članka 2. ovoga Zakona u roku od 60 dana od dana stupanja na snagu ovoga Zakona.

Povjerenstvo Ministarstva imenovano na temelju članka 17. stavka 2. Zakona o inspekciji cestovnog prometa i cesta (»Narodne novine«, br. 77/99.) nastavlja s radom do imenovanja Povjerenstva iz članka 2. ovoga Zakona.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 340-06/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1204
## Zakon o izmjenama i dopuni Zakona o Financijskom inspektoratu Republike Hrvatske

### NN 55/2011 (18.5.2011.), Zakon o izmjenama i dopuni Zakona o Financijskom inspektoratu Republike Hrvatske

HRVATSKI SABOR

1205

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O FINANCIJSKOM INSPEKTORATU REPUBLIKE HRVATSKE

Proglašavam Zakon o izmjenama i dopuni Zakona o Financijskom inspektoratu Republike Hrvatske, koji je Hrvatski sabor donio na sjednici 6. svibnja 2011. godine.

Klasa: 011-01/11-01/92

Urbroj: 71-05-03/1-11-2

Zagreb, 10. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNI ZAKONA O FINANCIJSKOM INSPEKTORATU REPUBLIKE HRVATSKE

Članak 1.

U Zakonu o Financijskom inspektoratu Republike Hrvatske (»Narodne novine«, br. 85/08.) u članku 12. stavku 1. riječ: »neposrednim« zamjenjuje se riječju: »izravnim«.

U stavku 2. i 3. riječ: »neposredan« zamjenjuje se riječju: »izravni«.

Iza stavka 3. dodaje se stavak 4. koji glasi:

»(4) Uz poslove izravnog nadzora, u svrhu primjene pristupa temeljenog na riziku i procjeni usklađenosti subjekta nadzora sa zakonskim propisima, Financijski inspektorat obavlja i neizravni nadzor pregledom prikupljenih podataka i dokumentacije dostavljene sukladno ovom Zakonu.«.

Članak 2.

Naslov iznad članka 13. mijenja se i glasi: »Izravni nadzor poslovanja«.

Članak 3.

Naslov iznad članka 14. mijenja se i glasi: »Uvjeti za obavljanje izravnog nadzora«.

Članak 4.

U članku 19. stavak 2. mijenja se i glasi:

»(2) Protiv rješenja iz stavka 1. ovoga članka nije dopuštena žalba, ali se može pokrenuti upravni spor.«.

Stavci 3., 4. i 5. brišu se.

Članak 5.

Članak 20. briše se.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 470-01/11-01/01

Zagreb, 6. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 55/2011-1205
## Pravilnik o izmjenama i dopunama Pravilnika o metodama analiza toplinski obrađenog mlijeka za prehranu ljudi

### NN 55/2011 (18.5.2011.), Pravilnik o izmjenama i dopunama Pravilnika o metodama analiza toplinski obrađenog mlijeka za prehranu ljudi

MINISTARSTVO POLJOPRIVREDE, RIBARSTVA I RURALNOG RAZVOJA

1213

Na temelju članka 94. stavka 2. Zakona o hrani (»Narodne novine« br. 46/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O METODAMA ANALIZA TOPLINSKI OBRAĐENOG MLIJEKA ZA PREHRANU LJUDI[[1]](#footnote-29081-1)

Članak 1.

U Pravilniku o metodama analiza toplinski obrađenog mlijeka za prehranu ljudi (»Narodne novine« br. 133/07), u Prilogu 2., odjeljku II., iza točke 6.5. dodaje se točka 6.5.1. koja glasi:

»Dodati 2 ml otopine amonijaka (4.1.) ili odgovarajući volumen otopine amonijaka veće koncentracije i temeljito pomiješati s uzorkom za analizu u manjem dijelu tikvice. Nakon dodavanja amonijaka provesti analizu bez odgađanja.«

Članak 2.

U Prilogu 2., odjeljku V., točki 1., briše se tekst:

»Na tržište Republike Hrvatske može se stavljati samo ono toplinski obrađeno kravlje mlijeko namijenjeno za prehranu ljudi koje udovoljava zahtjevu da mu je točka smrzavanja najviše – 0,520 °C i masa najmanje 1028 grama po litri, ako se određuje u punomasnom mlijeku pri 20 °C ili ekvivalentne vrijednosti ako se određuje u potpuno obranom mlijeku pri 20 °C, te da sadrži najmanje 28 grama proteina po litri, izračunato množenjem udjela ukupnog dušika u mlijeku sa 6,38, a udio bezmasne suhe tvari najmanje 8,50%.

Točka smrzavanja veća od -0,520 °C bit će prihvatljiva pod uvjetom da službene kontrole pokazuju da u mlijeku nema dodane vode odnosno da sirovo mlijeko udovoljava odredbama Pravilnika o kakvoći svježeg sirovog mlijeka (»Narodne novine« br. 102/2000).«

Članak 3.

Ovaj Pravilnik stupa na snagu osmog dana od dana objave »Narodnim novinama«.

Klasa: 011-02/11-01/86

Urbroj: 525-13-2-0495/11-6

Zagreb, 9. svibnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

[[1](#footnote-29081-1-backlink)] Pravilnikom se preuzimaju odredbe Odluke Vijeća 92/608/EEZ od 14. studenog 1992. o metodama analiza toplinski obrađenog mlijeka za prehranu ljudi

Pravilnik, NN 55/2011-1213
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA - industrija nafte d.d., Zagreb, burzovne oznake INA-R-A

### NN 55/2011 (18.5.2011.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA - industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

1220

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. Zakona o tržištu kapitala (»Narodne novine« br. 88/08, 146/08, 74/09), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA-industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na izvanrednoj sjednici održanoj 9. svibnja 2011. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode privremeno obustavi trgovanje dionicama društva INA-industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera privremene obustave iz točke I. izreke ovog Rješenja traje do kraja trgovinskog 13. svibnja 2011. godine.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/6

Urbroj: 326-321-11-2

Zagreb, 9. svibnja 2011.

Član Uprave
Ivan Vrljić, v. r.

Rješenje, NN 55/2011-1220
## Ispravak Pravilnika o izmjenama i dopunama Pravilnika o provedbi mjere 301. "Poboljšanje i razvoj ruralne infrastrukture" unutar IPARD programa

### NN 55/2011 (18.5.2011.), Ispravak Pravilnika o izmjenama i dopunama Pravilnika o provedbi mjere 301. "Poboljšanje i razvoj ruralne infrastrukture" unutar IPARD programa

MINISTARSTVO POLJOPRIVREDE, RIBARSTVA I RURALNOG RAZVOJA

1223

Nakon izvršene usporedbe s izvornim tekstom utvrđena je pogreška u Pravilniku o izmjenama i dopunama Pravilnika o provedbi Mjere 301. »Poboljšanje i razvoj ruralne infrastrukture« unutar IPARD programa objavljenom u »Narodnim novinama« broj 54 od 13. svibnja 2011. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O PROVEDBI MJERE 301. »POBOLJŠANJE I RAZVOJ RURALNE INFRASTRUKTURE« UNUTAR IPARD PROGRAMA

U članku 9. umjesto riječi »osmog dana od objave« trebaju stajati riječi »danom objave«.

Klasa: 011-02/10-01/165

Urbroj: 525-12-3-0474/11-29

Zagreb, 17. svibnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Ćobanković, v. r.

Ostalo, NN 55/2011-1223
## Odluka o potvrđivanju Statuta Hrvatske radiotelevizije

### NN 56/2011 (20.5.2011.), Odluka o potvrđivanju Statuta Hrvatske radiotelevizije

HRVATSKI SABOR

1224

Na temelju članka 18. stavka 3. podstavka 3. (»Narodne novine«, br. 137/10.), Hrvatski sabor na sjedncii 13. svibnja 2011., donio je

ODLUKU

O POTVRĐIVANJU STATUTA HRVATSKE RADIOTELEVIZIJE

Potvrđuje se Statut Hrvatske radiotelevizije kojeg su 9. svibnja 2011. donijeli Programsko vijeće HRT-a i Nadzorni odbor HRT-a.

Klasa: 021-12/11-09/09

Zagreb, 13. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2011-1224
## Uredba o izmjeni Uredbe o uvjetima za kupnju obiteljske kuće ili stana u državnom vlasništvu na područjima posebne državne skrbi

### NN 56/2011 (20.5.2011.), Uredba o izmjeni Uredbe o uvjetima za kupnju obiteljske kuće ili stana u državnom vlasništvu na područjima posebne državne skrbi

VLADA REPUBLIKE HRVATSKE

1225

Na temelju članka 13. Zakona o područjima posebne državne skrbi (»Narodne novine«, broj 86/2008), Vlada Republike Hrvatske je na sjednici održanoj 12. svibnja 2011. godine donijela

UREDBU

O IZMJENI UREDBE O UVJETIMA ZA KUPNJU OBITELJSKE KUĆE ILI STANA U DRŽAVNOM VLASNIŠTVU NA PODRUČJIMA POSEBNE DRŽAVNE SKRBI

Članak 1.

U Uredbi o uvjetima za kupnju obiteljske kuće ili stana u državnom vlasništvu na područjima posebne državne skrbi (»Narodne novine«, broj 19/2011) članak 4. briše se.

Članak 2.

Ova Uredba stupa na snagu danom objave u »Narodnim novinama«.

Klasa: 370-01/11-01/02
Urbroj: 5030105-11-4
Zagreb, 12. svibnja 2011.

Predsjednica
Jadranka Kosor, dipl. iur., v. r.

Uredba, NN 56/2011-1225
## Uredba o dopuni Uredbe o određivanju zahvata u prostoru i građevina za koje Ministarstvo zaštite okoliša, prostornog uređenja i graditeljstva izdaje lokacijsku i/ili građevinsku dozvolu

### NN 56/2011 (20.5.2011.), Uredba o dopuni Uredbe o određivanju zahvata u prostoru i građevina za koje Ministarstvo zaštite okoliša, prostornog uređenja i graditeljstva izdaje lokacijsku i/ili građevinsku dozvolu

VLADA REPUBLIKE HRVATSKE

1226

Na temelju članka 105. stavka 2., a u svezi s člankom 212. stavkom 2. Zakona o prostornom uređenju i gradnji (»Narodne novine«, br. 76/2007 i 38/2009), Vlada Republike Hrvatske je na sjednici održanoj 14. travnja 2011. godine donijela

UREDBU

O DOPUNI UREDBE O ODREĐIVANJU ZAHVATA U PROSTORU I GRAĐEVINA ZA KOJE MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA IZDAJE LOKACIJSKU I/ILI GRAĐEVINSKU DOZVOLU

Članak 1.

U Uredbi o određivanju zahvata u prostoru i građevina za koje Ministarstvo zaštite okoliša, prostornog uređenja i graditeljstva izdaje lokacijsku i/ili građevinsku dozvolu (»Narodne novine«, broj 116/2007), u članku 2. iza stavka 1. dodaje se stavak 2. koji glasi:

»Ministarstvo izdaje građevinsku dozvolu i za pristupne ceste, komunalnu i drugu infrastrukturu za građevine iz stavka 1. točke 4. ovoga članka, u slučaju kada je Ministarstvo izdalo lokacijsku dozvolu kao drugostupanjsko tijelo u postupanju po žalbi izjavljenoj zbog šutnje uprave.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 350-01/11-01/05

Urbroj: 5030105-11-1

Zagreb, 14. travnja 2011.

Predsjednica
Jadranka Kosor, dipl. iur., v. r.

Uredba, NN 56/2011-1226
## Odluka o određivanju visine naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave

### NN 56/2011 (20.5.2011.), Odluka o određivanju visine naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

1231

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 21. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 19. svibnja 2011. godine donijela

ODLUKU

O ODREĐIVANJU VISINE NAKNADE TROŠKOVA IZBORNE PROMIDŽBE ZA IZBOR ČLANOVA VIJEĆA I PREDSTAVNIKA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

Ovom Odlukom određuje se visina naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave.

II.

Pravo na naknadu troškova iz točke I. ove Odluke ostvaruju vijeća i predstavnici nacionalnih manjina u jedinicama lokalne i područne (regionalne) samouprave, koji su izabrani na izborima.

III.

Vijeće nacionalne manjine županije i Vijeće nacionalne manjine Grada Zagreba ima pravo na naknadu troškova u iznosu od 750,00 kuna, za svakog člana.

IV.

Vijeće nacionalne manjine grada i Vijeće nacionalne manjine općine ima pravo na naknadu troškova u iznosu od 500,00 kuna, za svakog člana.

V.

Predstavnik nacionalne manjine u jedinici lokalne i područne (regionalne) samouprave ima pravo na naknadu troškova u iznosu od 500,00 kuna.

VI.

Naknada troškova isplaćuje se na žiro-račun vijeća nacionalne manjine, odnosno predstavnika nacionalne manjine u jedinicama lokalne i područne (regionalne) samouprave, a financijska sredstva osiguravaju se u proračunu jedinice lokalne, odnosno područne (regionalne) samouprave, na čijem se području izbori provode.

VII.

Pravo na naknadu troškova ostvaruje se nakon objave službenih rezultata izbora.

VIII.

Ova Odluka stupa na snagu danom objave u »Narodnim novinama«.

Klasa: 013-03/11-01/01
Urbroj: 5030106-11-1
Zagreb, 19. svibnja 2011.

Predsjednica
Jadranka Kosor, dipl. iur., v. r.

Odluka, NN 56/2011-1231
## Rješenje o razrješenju državnog tajnika Središnjeg državnog ureda za upravljanje državnom imovinom

### NN 56/2011 (20.5.2011.), Rješenje o razrješenju državnog tajnika Središnjeg državnog ureda za upravljanje državnom imovinom

VLADA REPUBLIKE HRVATSKE

1232

Na temelju članka 21.a stavka 2. i članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 58. stavka 2. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 2. travnja 2011. godine donijela

RJEŠENJE

O RAZRJEŠENJU DRŽAVNOG TAJNIKA SREDIŠNJEG DRŽAVNOG UREDA ZA UPRAVLJANJE DRŽAVNOM IMOVINOM

Razrješuje se JOZO SARAČ dužnosti državnog tajnika Središnjeg državnog ureda za upravljanje državnom imovinom, s danom 31. ožujka 2011. godine.

Klasa: 080-02/11-02/53

Urbroj: 50304/2-11-01

Zagreb, 2. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1232
## Rješenje o imenovanju člana Upravnog vijeća Agencije za upravljanje državnom imovinom

### NN 56/2011 (20.5.2011.), Rješenje o imenovanju člana Upravnog vijeća Agencije za upravljanje državnom imovinom

VLADA REPUBLIKE HRVATSKE

1233

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 19. stavka 1. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 2. travnja 2011. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA UPRAVLJANJE DRŽAVNOM IMOVINOM

Imenuje se MLADEN NOVOSEL članom Upravnog vijeća Agencije za upravljanje državnom imovinom.

Klasa: 080-02/11-01/07

Urbroj: 50304/2-11-03

Zagreb, 2. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1233
## Rješenje o razrješenju predsjednika, zamjenika predsjednika, članova i zamjenika članova Upravnog odbora Hrvatskog fonda za privatizaciju

### NN 56/2011 (20.5.2011.), Rješenje o razrješenju predsjednika, zamjenika predsjednika, članova i zamjenika članova Upravnog odbora Hrvatskog fonda za privatizaciju

VLADA REPUBLIKE HRVATSKE

1234

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 58. stavka 2. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 2. travnja 2011. godine donijela

RJEŠENJE

O RAZRJEŠENJU PREDSJEDNIKA, ZAMJENIKA PREDSJEDNIKA, ČLANOVA I ZAMJENIKA ČLANOVA UPRAVNOG ODBORA HRVATSKOG FONDA ZA PRIVATIZACIJU

1. Razrješuje se PETAR ČOBANKOVIĆ dužnosti predsjednika Upravnog odbora Hrvatskog fonda za privatizaciju, s danom 31. ožujka 2011. godine.

2. Razrješuje se JOZO SARAČ dužnosti zamjenika predsjednika Upravnog odbora Hrvatskog fonda za privatizaciju, s danom 31. ožujka 2011. godine.

3. Razrješuju se dužnosti članovi Upravnog odbora Hrvatskog fonda za privatizaciju, s danom 31. ožujka 2011. godine:

– mr. sc. ĐURO POPIJAČ

– DAMIR BAJS

– TOMISLAV IVIĆ

– OZREN MATIJAŠEVIĆ.

4. Razrješuju se dužnosti zamjenici članova Upravnog odbora Hrvatskog fonda za privatizaciju, s danom 31. ožujka 2011. godine:

– RUĐER FRIGANOVIĆ

– ROBERT PENDE

– mr. sc. ZORAN KOMAR

– VEDRAN DRAGIČEVIĆ.

Klasa: 080-02/11-02/52

Urbroj: 50304/2-11-01

Zagreb, 2. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1234
## Rješenje o razrješenju ravnateljice Uprave šumarstva u Ministarstvu regionalnog razvoja, šumarstva i vodnoga gospodarstva

### NN 56/2011 (20.5.2011.), Rješenje o razrješenju ravnateljice Uprave šumarstva u Ministarstvu regionalnog razvoja, šumarstva i vodnoga gospodarstva

VLADA REPUBLIKE HRVATSKE

1235

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 8. travnja 2011. godine donijela

RJEŠENJE

O RAZRJEŠENJU RAVNATELJICE UPRAVE ŠUMARSTVA U MINISTARSTVU REGIONALNOG RAZVOJA, ŠUMARSTVA I VODNOGA GOSPODARSTVA

Razrješuje se BISERKA ŠAVOR položaja ravnateljice Uprave šumarstva u Ministarstvu regionalnog razvoja, šumarstva i vodnoga gospodarstva, s danom 15. travnja 2011. godine, na osobni zahtjev.

Klasa: 080-02/11-02/62

Urbroj: 503 04/2-11-01

Zagreb, 8. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1235
## Rješenje o razrješenju predsjednika Upravnog vijeća Hrvatskog centra za konjogojstvo - Državne ergele Đakovo i Lipik

### NN 56/2011 (20.5.2011.), Rješenje o razrješenju predsjednika Upravnog vijeća Hrvatskog centra za konjogojstvo - Državne ergele Đakovo i Lipik

VLADA REPUBLIKE HRVATSKE

1236

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 5. stavaka 3. i 5. Uredbe o Hrvatskom centru za konjogojstvo – Državne ergele Đakovo i Lipik (»Narodne novine«, broj 96/2010), Vlada Republike Hrvatske je na sjednici održanoj 8. travnja 2011. godine donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA HRVATSKOG CENTRA ZA KONJOGOJSTVO – DRŽAVNE ERGELE ĐAKOVO I LIPIK

Razrješuje se MLADEN PAVIĆ dužnosti predsjednika Upravnog vijeća Hrvatskog centra za konjogojstvo – Državne ergele Đakovo i Lipik.

Klasa: 080-02/11-02/63

Urbroj: 50304/2-11-01

Zagreb, 8. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1236
## Rješenje o imenovanju predsjednika Upravnog vijeća Hrvatskog centra za konjogojstvo - Državne ergele Đakovo i Lipik

### NN 56/2011 (20.5.2011.), Rješenje o imenovanju predsjednika Upravnog vijeća Hrvatskog centra za konjogojstvo - Državne ergele Đakovo i Lipik

VLADA REPUBLIKE HRVATSKE

1237

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 5. stavka 3. Uredbe o Hrvatskom centru za konjogojstvo – Državne ergele Đakovo i Lipik (»Narodne novine«, broj 96/2010), Vlada Republike Hrvatske je na sjednici održanoj 8. travnja 2011. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA HRVATSKOG CENTRA ZA KONJOGOJSTVO – DRŽAVNE ERGELE ĐAKOVO I LIPIK

Imenuje se STJEPAN MIKOLČIĆ predsjednikom Upravnog vijeća Hrvatskog centra za konjogojstvo – Državne ergele Đakovo i Lipik.

Klasa: 080-02/11-01/82

Urbroj: 50304/2-11-01

Zagreb, 8. travnja 2011.

Predsjednica
Jadranka Kosor, dipl. iur., v. r.

Rješenje, NN 56/2011-1237
## Rješenje o razrješenju članice Nadzornog odbor Financijske agencije

### NN 56/2011 (20.5.2011.), Rješenje o razrješenju članice Nadzornog odbor Financijske agencije

VLADA REPUBLIKE HRVATSKE

1238

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 12. Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 25. ožujka 2011. godine donijela

RJEŠENJE

O RAZRJEŠENJU ČLANICE NADZORNOG ODBORA FINANCIJSKE AGENCIJE

Razrješuje se MARTINA BANIĆ dužnosti članice Nadzornog odbora Financijske agencije.

Klasa: 080-02/11-02/50

Urbroj: 50304/2-11-01

Zagreb, 25. ožujka 2011.

Predsjednica
Jadranka Kosor, dipl. iur., v. r.

Rješenje, NN 56/2011-1238
## Zaključak o prihvaćanju drugog Izvješća o provedbi strategije za istraživanje i procesuiranje ratnih zločina počinjenih u razdoblju od 1991. - 1995. godine

### NN 56/2011 (20.5.2011.), Zaključak o prihvaćanju drugog Izvješća o provedbi strategije za istraživanje i procesuiranje ratnih zločina počinjenih u razdoblju od 1991. - 1995. godine

VLADA REPUBLIKE HRVATSKE

1239

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 30/2004, 77/2009 i 145/2010), Vlada Republike Hrvatske je na sjednici održanoj 12. svibnja 2011. godine donijela

ZAKLJUČAK

1. Vlada Republike Hrvatske još jednom ističe, nastavno na Zaključak, klase: 004-01/11-04/02, urbroja: 5030109-11-1, od 8. travnja 2011. godine, svoju odlučnost podupirati, bez obzira na nacionalnu pripadnost počinitelja i žrtava, aktivnosti svih državnih tijela Republike Hrvatske koja imaju ovlasti postupati u području istraživanja i procesuiranja ratnih zločina.

2. Vlada Republike Hrvatske ističe, sukladno Deklaraciji o Domovinskom ratu, kako je procesuiranje ratnih zločina ključan čimbenik u politici izgradnje mira temeljenog na pravdi.

3. Prihvaća se Drugo izvješće o provedbi Strategije za istraživanje i procesuiranje ratnih zločina počinjenih u razdoblju od 1991. do 1995. godine, uključujući listu nacionalnih prioriteta u rješavanju kaznenih predmeta ratnih zločina i Dodatak koji sadrži Pregled regionalnih prioriteta u rješavanju kaznenih predmeta ratnih zločina, koje su zajednički izradili Ministarstvo pravosuđa i Ministarstvo unutarnjih poslova, uz potporu Državnog odvjetništva Republike Hrvatske.

4. Uz konstataciju da su specijalizirani odjeli za ratne zločine započeli s radom na županijskim sudovima u Osijeku, Rijeci, Splitu i Zagrebu, te da su odgovarajuće kadrovski popunjeni, ističe se važnost njihovog sustavnog i učinkovitog korištenja. Jednako tako ističe se važnost djelovanja specijaliziranih odsjeka za ratne zločine u županijskim državnim odvjetništvima.

5. Zadužuju se Ministarstvo pravosuđa i Ministarstvo unutarnjih poslova da do 15. rujna 2011. godine pripreme izvješće o postignutim rezultatima u istraživanju i procesuiranju ratnih zločina u Republici Hrvatskoj, s posebnih naglaskom na predmete koji su naznačeni kao prioritetni.

6. Ovaj Zaključak objavit će se u »Narodnim novinama«.

Klasa: 004-01/11-04/02

Urbroj: 5030106-11-3

Zagreb, 12. svibnja 2011.

Predsjednica
Jadranka Kosor, dipl. iur., v. r.

Ostalo, NN 56/2011-1239
## Obvezatne upute broj VM II - o obrascima za postupak kandidiranja

### NN 56/2011 (20.5.2011.), Obvezatne upute broj VM II - o obrascima za postupak kandidiranja

DRŽAVNO IZBORNO POVJERENSTVO REPUBLIKE HRVATSKE

1242

Na temelju članka 30. i članka 65. Zakona o izboru članova predstavničkih tijela jedinica lokalne i područne (regionalne) samouprave (»Narodne novine« broj 44/05 – pročišćeni tekst i 109/07) Državno izborno povjerenstvo Republike Hrvatske donosi

OBVEZATNE UPUTE BROJ VM II

OBRASCI ZA POSTUPAK KANDIDIRANJA

1. Pripreme i provođenje izbora za članove vijeća i predstavnike nacionalnih manjina u jedinicama lokalne i područne (regionalne) samouprave obavljat će se isključivo na obrascima propisanim ovim Obvezatnim uputama. Obrasci su namijenjeni za izbore za članove vijeća i izbore predstavnika nacionalnih manjina u općinama, gradovima i županijama, odnosno Gradu Zagrebu.

2. Obrasci iz točke 1. ovih Obvezatnih uputa nose oznake OVM.

3. Ako za pojedine radnje nije Obvezatnim uputama utvrđen odgovarajući obrazac Državno izborno povjerenstvo Republike Hrvatske odredit će sadržaj i oblik obrasca u skladu s odredbama zakona, kad je to neophodno za provođenje odgovarajuće izborne radnje.

4. Obrasci za postupak kandidiranja su:

– OVM-1 – Prijedlog kandidatkinja/kandidata koje predlaže udruga nacionalne manjine za izbor članica/članova vijeća nacionalne manjine

– OVM-2 – Prijedlog kandidatkinja/kandidata koje predlažu pripadnici nacionalne manjine za izbor članica/članova vijeća nacionalne manjine

– OVM-3 – Prijedlog kandidatkinje/kandidata koje predlaže udruga nacionalne manjine za izbor predstavnice/predstavnika nacionalne manjine

– OVM-4 – Prijedlog kandidatkinje/kandidata kojeg predlažu pripadnici nacionalne manjine za izbor predstavnice/predstavnika nacionalne manjine

– OVM-5 – Očitovanje o prihvaćanju kandidature

– OVM-6 – Izjava o prihvaćanju dužnosti članice/člana tijela za provedbu izbora za članice/članove vijeća nacionalne manjine ili predstavnicu/predstavnika nacionalne manjine

– OVM-7 – Rješenje o imenovanju općinskog/gradskog izbornog povjerenstva.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-07/11-02/02

Urbroj: 507-11-01

Zagreb, 19. svibnja 2011.

Predsjednik
Branko Hrvatin, dipl. iur., v. r.

[OBRASCI](dodatni/415169.pdf)

Ostalo, NN 56/2011-1242